अलीगढ़। पूर्व जिला पंचायत अध्यक्ष तेजवीर सिंह गुड्डू की सत्ता परिवर्तन के बाद बीकानेर जेल से रिहाई की खबर पुख्ता होने के बाद जिस तरह से जिले में उनकी धमाकेदार एंट्री के कयास थे, उन पर बुधवार को उस वक्त विराम लग गया, जब गुड्डू औचक दीवानी में घूमते दिखाई दे गए। परिचित उनसे हाल-चाल लेने लग गए और अपरिचित तरह-तरह की चर्चाएं करने लगे। गुड्डू के खिलाफ पूर्व विधायक मलखान सिंह के भाई को मुकदमे की पैरवी न करने के लिए धमकाने के मामले में सम्मन जारी हो गए थे, जिसमें बुधवार को अदालत ने जमानत मंजूर कर दी।